**Προς το Προεδρείο της Βουλής των Ελλήνων**

**ΑΝΑΦΟΡΑ**

**- προς την υπουργό Παιδείας & Θρησκευμάτων**

**Θέμα: «Συνέχιση εκπαιδευτικής διαδικασίας εαρινού εξαμήνου στα ΑΕΙ»**

Οι βουλευτές του ΣΥΡΙΖΑ - Προοδευτική Συμμαχία **Νίκος Φίλης** και **Μερόπη Τζούφη** καταθέτουν ως αναφορά προς την υπουργό Παιδείας & Θρησκευμάτων, το απόσπασμα των πρακτικών της συνεδρίασης της **Συγκλήτου του ΕΚΠΑ**, στα οποία επισημαίνεται η ανάγκη **να συνεχιστεί η εκπαιδευτική διαδικασία στα Πανεπιστήμια** κατά το τρέχον εαρινό εξάμηνο.

Πιο ειδικά, η Σύγκλητος του ΕΚΠΑ επισημαίνει πως το υπουργείο Παιδείας πρέπει να λάβει επειγόντως μέτρα ώστε **να πραγματοποιηθούν όλες οι απαραίτητες κλινικές και πρακτικές ασκήσεις, όπως και τα** **εργαστήρια** **των προπτυχιακών και μεταπτυχιακών φοιτητών**, στα οποία απαιτείται φυσική παρουσία. Τονίζεται επίσης πως η μέχρι τώρα αναστολή των εκπαιδευτικών διαδικασιών έχει δημιουργήσει προβλήματα σε περισσότερα από 14 Τμήματα του Πανεπιστημίου. Ακόμα, η υπογραμμίζεται η **επιτακτική ανάγκη να ληφθούν από τώρα όλα τα απαραίτητα μέτρα**, ώστε το επόμενο ακαδημαϊκό έτος να ξεκινήσει κανονικά με την παρουσία των φοιτητών στα Τμήματά τους.

**Επισυνάπτεται το σχετικό έγγραφο**

**Παρακαλούμε να εξετάσετε το περιεχόμενό του για την απάντηση και τις σχετικές ενέργειες, όπως και να μας ενημερώσετε σχετικά.**

**Αθήνα, 23-Φεβ-2021**

**Οι καταθέτοντες βουλευτές**

**Νίκος Φίλης**

**Μερόπη Τζούφη**